**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2021 M. LIEPOS 22 D. SPRENDIMO NR. T2-174 „DĖL KLAIPĖDOS MIESTO BIUDŽETINIŲ SPORTO ĮSTAIGŲ SPORTO BAZIŲ PASLAUGŲ TEIKIMO IR NAUDOJIMO TVARKO APRAŠO PATVIRITNIMO“ PAKEITIMO**

1. **Projekto rengimą paskatinusios priežastys.**

BĮ Klaipėdos miesto sporto bazių valdymo centrui (toliau – Bazių valdymo centras) yra perduoti valdyti, naudoti ir disponuoti patikėjimo teise 4 sporto aikštynai prie biudžetinių švietimo įstaigų: Klaipėdos Prano Mašioto progimnazijos sporto aikštynas (Varpų g. 3, Klaipėda), Klaipėdos „Pajūrio“ progimnazijos sporto aikštynas (Laukininkų g. 28, Klaipėda), Klaipėdos „Verdenės“ progimnazijos sporto aikštynas (Kretingos g. 22, Klaipėda) ir Klaipėdos „Versmės“ progimnazijos sporto aikštynas (Simonaitytės g. 2, Klaipėda).

Klaipėdos miesto savivaldybės tarybos 2021 m. liepos 22 sprendimu Nr. T2-175 nustatė BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainas.

Šiuo sprendimo projektu siekiama įteisinti prie biudžetinių švietimo įstaigų šalia esančių sporto aikštynų teikiamų paslaugų suteikimą ir naudojimą savivaldybės biudžetinėms švietimo įstaigoms, įgyvendinančioms bendruosius ugdymo planus, neatlygintinai.

**2. Parengto projekto tikslai ir uždaviniai.**

Sprendimo projekto tikslas – suteikti teisę biudžetinėms švietimo įstaigoms, įgyvendinančioms bendruosius ugdymo planus, neatlygintinai naudotis šalia esančiais stadionais ir sporto aikštynais, kuriuos patikėjimo teise valdo Bazių valdymo centras.

Sprendimo projekto uždavinys: nustatyti, kad Bazių valdymo centro sporto stadionų ir sporto aikštynų teikiamomis paslaugomis neatlygintinai naudotųsi biudžetinės švietimo įstaigos, įgyvendinančios bendruosius ugdymo planus.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu aptartas klausimas yra reglamentuotas Klaipėdos miesto savivaldybės tarybos 2019 m. gruodžio 19 d. miesto tarybos sprendimu Nr. T2-374 „Dėl Klaipėdos miesto savivaldybės tarybos 2017 m. rugsėjo 14 d. sprendimo Nr. T2-219 „Dėl Klaipėdos miesto švietimo įstaigų patalpų suteikimo paslaugos ir naudojimosi stadionais (sporto aikštynais) tvarkos aprašo patvirtinimo“ pakeitimo ir 2021 metų liepos 22 d. miesto tarybos sprendimu Nr. T2-174 „Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarko aprašo patvirtinimo“.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, savivaldybės biudžetinės švietimo įstaigos turės teisę neatlygintinai naudotis šalia esančiais stadionais ir sporto aikštynais įgyvendinant bendruosius ugdymo planus.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

1. **Jeigu sprendimui įgyvendinant reikia kitų teisės aktų, kad ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Šis sprendimo projektas papildomų lėšų nepareikalaus.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą bendradarbiauta su Švietimo skyriumi, Bazių valdymo centru. Gautos pastabos buvo įvertintos.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Švietimo skyrius, parengė Sporto skyrius.

Sporto skyriaus vedėja Rasa Rumšienė